Diari Oficial de la Generalitat Valenciana


Sumari del DOGV 9130, del 19-07-2021 (2021/7743)

ACORD de 26 de maig de 2021, del Consell Executiu del Fons de Fons FEDER, pel qual es modifiquen les normes reguladores i convocatòria de l'instrument financer préstec subordinat del Programa operatiu FEDER CVA 2014-2020.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9130

Data del DOGV
:   19-07-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/7743


Data del document
:   26-05-2021

Organisme emissor
:   Institut Valencià de Finances

Tipus de document
:   Acord

Anàlisi jurídica

 Descriptors 

:   * ajuda pública

ACORD de 26 de maig de 2021, del Consell Executiu del Fons de Fons FEDER, pel qual es modifiquen les normes reguladores i convocatòria de l'instrument financer préstec subordinat del Programa operatiu FEDER CVA 2014-2020. [2021/7743]  
En la reunió de 3 d'abril de 2020, del Consell Executiu del fons de fons per a la gestió dels instruments financers del Programa operatiu FEDER de la Comunitat Valenciana 2014-2020, es van aprovar unes noves bases reguladores de l'instrument financer de Préstecs subordinats, d'acord amb l'estratègia d'inversió definida en l'acord de finançament i els procediments habituals de concessió de l'IVF (DOGV 8804, 05.05.2020).  
En la norma tretzena s'estableix la normativa d'ajudes d'estat aplicable a la modalitat de préstecs participatius Coronavirus. En concret, aquest instrument financer s'acull a l'apartat 3 d'ajudes directes del Marc Nacional Temporal relatiu a les mesures d'ajuda a empreses i autònoms, consistents en subvencions directes, bestretes reemborsables, avantatges fiscals, garanties de préstecs i bonificacions de tipus d'interés en préstecs, destinades a recolzar l'economia en el context de l'actual brot de la Covid-19, aprovat per la Comissió a través de la Decisió de l'ajuda SA. 56345, a l'empara del Marc Temporal relatiu a les mesures d'ajuda estatal destinades a recolzar l'economia en el context de l'actual brot de la Covid-19 (19.3.2020 C (2020) 1863).  
  
La Comissió Europea va decidir, amb data 28 de gener de 2021, prorrogar el Marc Temporal d'ajudes estatals per a donar suport a l'economia en el context de la pandèmia de coronavirus fins al 31 de desembre de 2021, per la qual cosa resulta necessari adaptar les normes reguladores de l'instrument financer de préstecs subordinats per a la modalitat de Préstec participatiu Coronavirus després de la pròrroga del Marc Temporal d'ajudes estatals.  
D'altra banda, advertida una errada en la publicació en el Diari Oficial de la Generalitat Valenciana número 8995, de 12 de gener de 2021, de l'Acord de 21 de desembre de 2020, del Consell Executiu del Fons de Fons FEDER, pel qual es modifiquen les normes reguladores de l'instrument financer Préstec subordinat del Programa operatiu FEDER, en l'apartat 4 de la norma setena, és procedent corregir-lo.  
  
Per això, a proposta del president de la Comissió Tècnica de Gestió, i d'acord amb el que s'estableix en l'apartat vi de l'article 5.2.2., de l'Acord de finançament de data 24 de maig, entre la Direcció General de Finançament i Fons Europeus i l'IVF, per a la gestió d'instruments financers del Programa operatiu del Fons de desenvolupament regional de la Comunitat Valenciana 2014-2020, el Consell Executiu acorda,  
  
  
Primer  
Modificar l'apartat 4 de la norma setena de les normes generals reguladores de l'instrument financer de préstecs subordinats, Programa operatiu FEDER de la Comunitat Valenciana 2014-2020, que queda redactat com segueix:  
«Per a la modalitat Préstecs participatius Coronavirus, el sol·licitant haurà d'acreditar un EBITDA positiu en algun dels exercicis 2018 o 2019, i un valor de P igual o menor de 10, on P és = [Deute preCovid - T&IFT 19 € EBITDA 20] / max (EBITDA 18; EBITDA 19). On Deute preCovid és el deute financer de l'empresa a 31 de desembre de 2019, T&IFT 19 és la tresoreria i actius líquids de l'empresa a 31 de desembre de 2019, i EBITDA 18, 19, 20 és el valor de l'EBITDA de l'empresa d'acord amb els comptes anuals corresponents als exercicis 2018, 2019, 2020.»  
  
Segon  
Modificar la lletra d de l'apartat 5 de la norma tretzena de les normes generals reguladores de l'instrument financer de préstecs subordinats, Programa operatiu FEDER de la Comunitat Valenciana 2014-2020, que queda redactat com segueix:  
«Les ajudes es concedeixen, a tot tardar, el 31 de desembre de 2021.»  
Tercer  
Suprimir l'apartat 3 de la norma quinzena de les normes generals reguladores de l'instrument financer de Préstecs subordinats, Programa operatiu FEDER de la Comunitat Valenciana 2014-2020.  
  
  
Quart  
Modificar l'apartat 4 de l'article seté de la convocatòria de l'instrument financer de Préstecs subordinats del Programa operatiu FEDER de la Comunitat Valenciana 2014-2020, que queda redactat com segueix:  
  
«Per a la modalitat préstecs participatius Coronavirus, el sol·licitant haurà d'acreditar un EBITDA positiu en algun dels exercicis 2018 o 2019, i un valor de P igual o menor de 10, on P és = [Deute preCovid - T&IFT 19 € EBITDA 20] / max (EBITDA 18; EBITDA 19). On Deute preCovid és el deute financer de l'empresa a 31 de desembre de 2019, T&IFT 19 és la tresoreria i actius líquids de l'empresa a 31 de desembre de 2019, i EBITDA 18, 19, 20 és el valor de l'EBITDA de l'empresa d'acord amb els comptes anuals corresponents als exercicis 2018, 2019, 2020.»  
  
Cinqué  
Modificar la lletra b de l'apartat 2 de l'article desé de la convocatòria de l'instrument financer de Préstecs subordinats del Programa operatiu FEDER de la Comunitat Valenciana 2014-2020, que queda redactat com segueix:  
«Per a la modalitat préstecs participatius Coronavirus fins al 31 d'octubre de 2021, o fins que s'esgoten els recursos disponibles segons s'indica en l'article primer d'aquesta convocatòria, o fins a la data que acorde el Consell Executiu del Fons de Fons per a la gestió dels instruments financers del PO FEDER de la Comunitat Valenciana 2014-2020 en compliment de la vigència del citat programa operatiu, el que ocórrega abans.»  
  
Sisé  
Modificar la lletra d de l'apartat 3 de l'article dihuité de la convocatòria de l'instrument financer de Préstecs subordinats, Programa operatiu FEDER de la Comunitat Valenciana 2014-2020, que queda redactat com segueix:  
«Les ajudes es concedeixen, a tot tardar, el 31 de desembre de 2021.»  
  
Seté  
Suprimir l'apartat 3 de l'article vinté de la convocatòria de l'instrument financer de préstecs subordinats, Programa operatiu FEDER de la Comunitat Valenciana 2014-2020.  
  
Huité  
El present acord entrarà en vigor amb efectes des de l'endemà de la seua publicació en el Diari Oficial de la Generalitat Valenciana.  
  
  
València, 13 de juliol de 2021.- El director general de l'IVF i secretari del Consell Executiu: Manuel Illueca Muñoz.